CELEX: 32021D2196
Language: hu
Date: 2021-12-13 00:00:00
Title: A Tanács (KKBP) 2021/2196 határozata (2021. december 13.) az Ukrajna területi integritását, szuverenitását és függetlenségét aláásó vagy fenyegető intézkedések miatti korlátozó intézkedésekről szóló 2014/145/KKBP határozat módosításáról

2021.12.13.   
               
               
                  HU
               
               
                  Az Európai Unió Hivatalos Lapja
               
               
                  LI 445/14
               
            
         A TANÁCS (KKBP) 2021/2196 HATÁROZATA
         (2021. december 13.)
         az Ukrajna területi integritását, szuverenitását és függetlenségét aláásó vagy fenyegető intézkedések miatti korlátozó intézkedésekről szóló 2014/145/KKBP határozat módosításáról
         AZ EURÓPAI UNIÓ TANÁCSA,
         tekintettel az Európai Unióról szóló szerződésre és különösen annak 29. cikkére,
         tekintettel az Unió külügyi és biztonságpolitikai főképviselőjének javaslatára,
         mivel:
         
                     (1)
                  
                  
                     A Tanács 2014. március 17-én elfogadta a 2014/145/KKBP határozatot (1).
                  
               
                     (2)
                  
                  
                     Tekintettel a Wagner Csoportnak – egy oroszországi székhelyű, jogi személyiséggel nem rendelkező katonai magánszervezetnek – az Ukrajna területi integritását, szuverenitását és függetlenségét aláásó és azt fenyegető műveleteken keresztül történő ukrajnai és különösen donbassi szerepvállalására, a Tanács úgy véli, hogy három személyt fel kell venni a korlátozó intézkedések hatálya alá tartozó személyeknek, szervezeteknek és szerveknek a 2014/145/KKBP határozat mellékletében foglalt jegyzékébe.
                  
               
                     (3)
                  
                  
                     A 2014/145/KKBP határozat mellékletét ezért ennek megfelelően módosítani kell,
                  
               ELFOGADTA EZT A HATÁROZATOT:
         
            1. cikk
            Az e határozat mellékletében felsorolt személyeket fel kell venni a 2014/145/KKBP határozat mellékletében foglalt jegyzékbe.
         
         
            2. cikk
            Ez a határozat az Európai Unió Hivatalos Lapjában való kihirdetésének napján lép hatályba.
         
         
            Kelt Brüsszelben, 2021. december 13-án.
            
               
                  a Tanács részéről
               
               
                  az elnök
               
               J. BORRELL FONTELLES
            
         
         
            (1)  A Tanács 2014/145/KKBP határozata (2014. március 17.) az Ukrajna területi integritását, szuverenitását és függetlenségét aláásó vagy fenyegető intézkedések miatti korlátozó intézkedésekről (HL L 78., 2014.3.17., 16. o.).
      
      
         
            MELLÉKLET
            A személyeknek, szervezeteknek és szerveknek a 2014/145/KKBP határozat mellékletében foglalt jegyzéke a következő személyekkel egészül ki:
            
               
                            
                        
                        
                           Név
                        
                        
                           Azonosító adatok
                        
                        
                           Indokolás
                        
                        
                           A jegyzékbe vétel dátuma
                        
                     
                           „201.
                        
                        
                           Dimitriy (Dimitry, Dmitri, Dmitry) Valerievich UTKIN
                           (Дмитрий Валерьевич УТКИН)
                        
                        
                           Beosztás(ok): A Wagner Csoport (Wagner Group) alapítója és parancsnoka; a Concord Management and Consulting vezérigazgatója
                           Rendfokozat: alezredes (orosz katonai rendfokozat)
                           Hívójele: Vagner/Wagner
                           Születési idő: 1970.6.1. vagy 1970.6.11.
                           Wagner csoportbeli azonosítója: M-0209
                           Születési hely: Asbest, Sverdlovsk Oblast, volt Szovjetunió (jelenleg: Russian Federation)
                           Állampolgársága: orosz
                           Cím: Pskov, Russian Federation
                           Neme: férfi
                        
                        
                           Dimitriy Utkin, az orosz katonai hírszerzés (GRU) korábbi tisztje, a Wagner Csoport alapítója, és felelős a Wagner Csoport zsoldosainak Ukrajnában történő bevetésére irányuló műveletek koordinálásáért és tervezéséért.
                           A Wagner Csoportban betöltött parancsnoki beosztása keretében személyesen jelen volt az ukrajnai harcmezőn, ahol koordinálta és tervezte a Wagner Csoport tagjainak tevékenységeit.
                           Parancsnoki beosztásánál fogva tehát felelős az Ukrajna területi integritását, szuverenitását és függetlenségét aláásó és fenyegető cselekményekért, és aktívan végrehajtott ilyen cselekményeket.
                        
                        
                           2021.12.13.
                        
                     
                           202.
                        
                        
                           Denis Yurievich KHARITONOV
                           (Денис Юрьевич ХАРИТОНОВ)
                        
                        
                           Beosztás(ok): A Donyec-medencei Önkéntesek Szövetsége asztraháni szervezetének (Astrakhan branch of the Union of Donbass Volunteers) regionális vezetőhelyettese; a Wagner Csoport zsoldosa
                           Születési idő: 1980.3.16.
                           Születési hely: Astrakhan Oblast, Russian SFSR
                           Állampolgársága: orosz
                           Útlevélszám: 76 2759110
                           Kiadta: MVD 30001
                           Lejárat dátuma: 2030.3.10.
                           Cím: Village of Ilyinka, Astrakhan Oblast, Russian Federation
                           Neme: férfi
                        
                        
                           Denis Kharitonov a Donyec-medencei Önkéntesek Szövetsége asztraháni szervezetének (Astrakhan branch of the Union of Donbass Volunteers) regionális vezetőhelyettese és a Wagner Csoport zsoldosa.
                           A Donyec-medencei szeparatista Steppe zászlóaljban harcolt, ahol hordozható légvédelmi rakétakomplexum-konvoj parancsnoka volt. Elismerte, hogy a Donyec-medence területén való tartózkodása során személyesen lelőtt egy ukrán helikoptert és két Su-25 repülőgépet.
                           Megkapta az Oroszországi Föderáció „Hazáért Érdemrendjét”. Emellett Alexander Borodai (aki a 2014/145/KKBP tanácsi határozat alapján korlátozó intézkedések hatálya alatt áll), az úgynevezett Donyecki Népköztársaság (Donetsk People’s Republic, DPR) korábbi miniszterelnöke és a Donyec-medencei Önkéntesek Szövetségének vezetője a Wagner Csoport saját elismeréseivel is kitüntette. Ezáltal aktívan támogatta azokat a cselekményeket és hajtott végre olyan politikákat, amelyek aláássák és fenyegetik Ukrajna területi integritását, szuverenitását és függetlenségét.
                        
                        
                           2021.12.13.
                        
                     
                           203.
                        
                        
                           Sergey Vladimirovich SHCHERBAKOV
                           (Сергей Владимирович ЩЕРБАКОВ)
                        
                        
                           Beosztás(ok): Az orosz GRU szabadúszó alkalmazottja és a Wagner csoport zsoldosa
                           Születési idő: 1981.7.21.
                           Állampolgársága: orosz
                           Cím: Esetleg: Astrakhan, Kirovskiy rayon, Raskolnikova 11 app. 5, Russian Federation
                           Neme: férfi
                        
                        
                           Sergey Vladimirovich Shcherbakov az orosz GRU szabadúszó alkalmazottja és a Wagner Csoport zsoldosa.
                           A Donyec-medencében harcolt az oroszbarát szeparatista erők oldalán az oroszbarát szeparatista Steppe zászlóalj részét képező, hordozható légvédelmi rakétakomplexumot kezelő katonai egység tagjaként, amely egység lelőtt egy ukrán helikoptert és két Su-25 repülőgépet a Donyec-medencében. Ezáltal aktívan támogatta azokat a cselekményeket és hajtott végre olyan politikákat, amelyek aláássák és fenyegetik Ukrajna területi integritását, szuverenitását és függetlenségét.
                        
                        
                           2021.12.13.”